1 Dikgoši 15 | Beibele Inthaneteng | Phetolelo ya Lefase le Lefsa
1 Dikgoši 15:1-34
15 Abijama o thomile go buša Juda+ ka ngwaga wa lesomeseswai wa pušo ya Kgoši Jeroboama+ morwa wa Nebata.+
2 O bušitše Jerusalema ka nywaga e meraro; leina la mmagwe e be e le Maaka+ setlogolo sa Abishalomo.+
3 A sepela ka tsela ya dibe ka moka tšeo tatagwe a di dirilego pele ga gagwe; pelo ya gagwe ya se be e feletšego+ go Jehofa Modimo wa gagwe go etša pelo ya Dafida rakgolokhukhu wa gagwe.+
4 Gobane ka baka la Dafida,+ Jehofa Modimo wa gagwe o ile a mo nea lebone+ Jerusalema ka go emiša morwa wa gagwe gore a mo hlatlame le go dira gore Jerusalema e dule e le gona,+
5 ka gobane Dafida o dirile se se lokilego mahlong a Jehofa, a se aroge selong le ge e le sefe seo Modimo a mo laetšego sona mehleng ka moka ya bophelo bja gagwe,+ ka ntle le tabeng ya Uria wa Mohethe.+
6 Mehleng ka moka ya bophelo bja Rehoboama go bile le ntwa magareng ga gagwe le Jeroboama.+
7 Ge e le ditaba ka moka tša Abijama le tšohle tšeo a di dirilego, na ga di a ngwalwa ka pukung+ ya ditaba tša mehleng ya dikgoši tša Juda? Le gona go ile gwa tsoga ntwa magareng ga Abijama le Jeroboama.+
8 Mafelelong Abijama a robala le borakgolokhukhu ba gagwe, ke moka ba mmolokela Motseng wa Dafida;+ Asa+ morwa wa gagwe a buša legatong la gagwe.
9 Asa o thomile go buša e le kgoši ya Juda ka ngwaga wa masomepedi wa pušo ya Jeroboama kgoši ya Isiraele.
10 O bušitše Jerusalema ka nywaga e masomenne-tee; leina la makgolo’agwe e be e le Maaka+ setlogolo sa Abishalomo.+
11 Asa o ile a dira se se lokilego mahlong a Jehofa, go etša Dafida rakgolokhukhu wa gagwe.+
12 Mo nageng+ o ile a fediša banna bao e bego e le bagweba-ka-mmele ba tempeleng gomme a tloša le medingwana ka moka e šišimišago*+ yeo borakgolokhukhu ba gagwe ba bego ba e dirile.+
13 O ile a tloša gaešita le Maaka+ makgolo’agwe gore e se sa ba mohumagadi,+ ka gobane o be a dirile modingwana wa go šišimiša wo o dirišwago borapeding bja kota e kgethwa; ka morago Asa a rema modingwana woo+ wa gagwe wa go šišimiša gomme a o fišetša+ moeding wa mafula wa Kidirone.+
14 Mafelo a phagamego+ ona a se ke a a fediša.+ Fela pelo ya Asa ya dula e botegela Jehofa matšatšing ka moka a bophelo bja gagwe.+
15 A tšea dilo tšeo di bego di kgethagaditšwe ke tatagwe le dilo tšeo yena a bego a di kgethagaditše, a di tliša ka ntlong ya Jehofa, a tliša silifera, gauta le dibjana.+
16 Go bile le ntwa magareng ga Asa le Baasha+ kgoši ya Isiraele mehleng ka moka ya bona.
17 Ka gona Baasha kgoši ya Isiraele o ile a tsogela Juda matla gomme a tiiša Rama,+ e le gore a se dumelele motho go tšwa goba go tsena go Asa kgoši ya Juda.+
18 Asa ge a bona seo a tšea silifera ka moka le gauta tšeo di bego di šetše matlotlong a ntlo ya Jehofa le matlotlong a ntlo ya kgoši gomme a di nea bahlanka ba gagwe; ke moka Kgoši Asa a ba roma go Bene-hadada+ morwa wa Tabarimoni morwa wa Hesioni kgoši ya Siria,+ yo a bego a dula Damaseko,+ a re:
19 “Ke dirile kgwerano magareng ga ka le wena le magareng ga tate le tatago. Šefa ke go rometše mpho+ ya silifera le gauta. Etla o robe kgwerano ya gago yeo o e dirilego le Baasha kgoši ya Isiraele, e le gore a tle a ntlogele.”+
20 Ka gona Bene-hadada a theetša Kgoši Asa gomme a romela ditona tša madira a gagwe gore di yo lwa le metse ya Isiraele, ke moka tša hlasela Ijoni,+ Dani,+ Abele-bethe-maaka+ le Khinerethe ka moka, go fihla nageng ka moka ya Nafutali.+
21 Ya re gateetee ge Baasha a ekwa ka seo, kapejana a lesa go tiiša Rama+ gomme a dula Thiritsa.+
22 Kgoši Asa yena a bitša Bajuda+ ka moka—gwa se be le o tee yo a šetšego—gomme ba rwala maswika a Rama le dikota tša yona tšeo Baasha a bego a e tiiša ka tšona; ke moka Kgoši Asa a tiiša ka tšona kua Geba+ ya Benjamini le kua Mitsipa.+
23 Ge e le ditaba ka moka tša Asa, tšohle tša matla a gagwe, tšohle tšeo a di dirilego le tša metse yeo a e agilego, na ga di a ngwalwa ka pukung+ ya ditaba tša mehleng ya dikgoši tša Juda? Fela eitše ge a tšofetše+ a swarwa ke bolwetši bja maoto.+
24 Mafelelong Asa a robala le borakgolokhukhu+ ba gagwe gomme a bolokwa le bona Motseng wa Dafida rakgolokhukhu wa gagwe;+ Jehoshafate+ morwa wa gagwe a buša legatong la gagwe.
25 Ge e le Nadaba+ morwa wa Jeroboama, e bile kgoši ya Isiraele ka ngwaga wa bobedi wa pušo ya Asa kgoši ya Juda; o bušitše Isiraele ka nywaga e mebedi.
26 O ile a dira tše mpe+ mahlong a Jehofa gomme a sepela tseleng ya tatagwe+ le go latela sebe sa gagwe seo ka sona a dirilego gore Isiraele e dire sebe.+
27 Baasha+ morwa wa Ahija wa ba ntlo ya Isakara a mo logela maanomabe; ke moka Baasha a mmolaela kua Gibethone+ ya Bafilisita nakong ya ge Nadaba le Baisiraele ka moka ba be ba rakeletše Gibethone.
28 Baasha o mmolaile ka ngwaga wa boraro wa pušo ya Asa kgoši ya Juda gomme a buša legatong la gagwe.+
29 Ya re gateetee ge e le kgoši, a bolaya bohle ba ntlo ya Jeroboama. A se šadiše motho le ge e le ofe wa Jeroboama a phela; o ba fedišitše ka moka ka go dumelelana le lentšu la Jehofa leo a le boletšego ka mohlanka wa gagwe Ahija wa Moshilo,+
30 ka baka la dibe tša Jeroboama tšeo a di dirilego+ le tšeo a dirilego gore Isiraele e dire sebe, le ka go kgopiša ga gagwe Jehofa Modimo wa Isiraele.+
31 Ge e le ditaba ka moka tša Nadaba le tšohle tše a di dirilego, na ga di a ngwalwa ka pukung+ ya ditaba tša mehleng ya dikgoši tša Isiraele?
32 Go bile le ntwa magareng ga Asa le Baasha kgoši ya Isiraele mehleng ka moka ya bona.+
33 Ka ngwaga wa boraro wa pušo ya Asa kgoši ya Juda, Baasha morwa wa Ahija e bile kgoši ya Isiraele ka moka kua Thiritsa ka nywaga e masomepedi-nne.+
34 A dira tše mpe mahlong a Jehofa+ gomme a sepela tseleng ya Jeroboama+ le sebeng sa gagwe seo ka sona a dirilego gore Isiraele e dire sebe.+
1 Dikgoši 15
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D15%26wtlocale%3DSE%26srcid=share⊂ject=Bala Beibele Inthaneteng